شه‌فه‌ق نيوز/ شانه‌ى قه‌يران له‌ نه‌ينه‌وا، بڕيار چه‌سپانن قه‌يه‌غه‌ى ته‌ندروستى دا له‌بان يه‌كيگ له‌ ناوچه‌يل پاريزگاگه‌، ئه‌ويش دوياى تۆماركردن ده‌يان حاڵه‌ت تويشبوين وه‌ ڤايرۆس كۆرۆنا.
له‌ى باوه‌ته‌و، په‌يامنێر ئاژانس شه‌فه‌ق نيوز وت: ناوچه‌ى كه‌له‌وات له‌ ديم راس موسڵ يه‌كه‌م ناوچه‌يگه‌ له‌ پاريزگاى نه‌ينه‌وا كه‌ره‌نتينه‌ كريا.
په‌يامنێر شه‌فه‌ق نيوز هه‌ميش وت: بڕيار كه‌ره‌نتينه‌كردن كه‌له‌وات دوياى تۆماركردن 22 حاڵه‌ت تويشبوين هاتگه‌ له‌ پاريزگاگه‌ ك زوورميان له‌وانه‌ن له‌ توركياوه‌ هاتنه‌.
